CELEX: 62012CA0528
Language: et
Date: 2014-02-06 00:00:00
Title: Kohtuasi C-528/12: Euroopa Kohtu (kümnes koda) 6. veebruari 2014 . aasta otsus (Landgericht Bonn — Saksamaa eelotsusetaotlus) — Mömax Logistik GmbH versus Bundesamt für Justiz (Eelotsusetaotlus — Äriühinguõigus — Direktiiv 78/660/EMÜ — Teatavat liiki äriühingute konsolideeritud raamatupidamise aastaaruannete avaldamine — Raamatupidamise aastaaruannete avaldamise eeskirjade kohaldamine ühe liikmesriigi õiguse kohaldamisalas olevatele äriühingutele, mis kuuluvad kontserni, mille emaettevõtja on teise liikmesriigi õiguse kohaldamisalas)

29.3.2014   
            
            
               ET
            
            
               Euroopa Liidu Teataja
            
            
               C 93/14
            
         Euroopa Kohtu (kümnes koda) 6. veebruari 2014. aasta otsus (Landgericht Bonn — Saksamaa eelotsusetaotlus) — Mömax Logistik GmbH versus Bundesamt für Justiz
   (Kohtuasi C-528/12) (1)
   
   (Eelotsusetaotlus - Äriühinguõigus - Direktiiv 78/660/EMÜ - Teatavat liiki äriühingute konsolideeritud raamatupidamise aastaaruannete avaldamine - Raamatupidamise aastaaruannete avaldamise eeskirjade kohaldamine ühe liikmesriigi õiguse kohaldamisalas olevatele äriühingutele, mis kuuluvad kontserni, mille emaettevõtja on teise liikmesriigi õiguse kohaldamisalas)
   2014/C 93/21
   Kohtumenetluse keel: saksa
   
      Eelotsusetaotluse esitanud kohus
   
   Landgericht Bonn
   
      Põhikohtuasja pooled
   
   
      Hageja: Mömax Logistik GmbH
   
      Kostja: Bundesamt für Justiz
   
      Ese
   
   Eelotsusetaotlus — Landgericht Bonn — ELTL artikli 49 ja neljanda nõukogu 25. juuli 1978. aasta direktiivi 78/660/EMÜ, mis põhineb asutamislepingu artikli 54 lõike 3 punktil g ja käsitleb teatavat liiki äriühingute raamatupidamise aastaaruandeid (EÜT L 222, lk 11; ELT eriväljaanne 17/01, lk 21), artikli 57 lõike 1 tõlgendamine — Liikmesriigi õigus jätta kohaldamata direktiivi 78/660/EMÜ sätted raamatupidamise aastaaruannete sisu, auditeerimise ning avaldamise kohta kontsernist sõltuvatele äriühingutele, kes kuuluvad siseriikliku õiguse kohaldamisalasse, juhul kui kontserni emaettevõtja kuulub mõne liikmesriigi õiguse kohaldamisalasse — Liikmesriigi sätted, millega on see võimalus ette nähtud juhul, kui emaettevõtja kuulub selle liikmesriigi õiguse kohaldamisalasse, ja välistatud juhul, kui emaettevõtja kuulub mõne teise liikmesriigi õiguse kohaldamisalasse
   
      Resolutsioon
   
   Nõukogu 25. juuli 1978. aasta neljanda direktiivi 78/660/EMÜ, mis põhineb asutamislepingu artikli 54 lõike 3 punktil g ja käsitleb teatavat liiki äriühingute raamatupidamise aastaaruandeid (muudetud Euroopa Parlamendi ja nõukogu 14. juuni 2006. aasta direktiiviga 2006/46/EÜ), artiklit 57 tuleb tõlgendada nii, et sellega on vastuolus liikmesriigi õigusnormid, millega tehakse selle riigi õiguse kohaldamisalasse kuuluvale tütarettevõtjale raamatupidamise aastaaruannete sisu, auditeerimist ja avaldamist käsitlevatest direktiivi sätetest erand üksnes juhul, kui emaettevõtja kuulub samuti selle riigi õiguse kohaldamisalasse.
   
      (1)  ELT C 63, 2.3.2013.